BJC รอรับใช้สอยฟื้น
บรรยากาศโค้งสุดท้ายของปีเป็นช่วงฤดูกาลจับจ่ายใช้สอย การเดินทางท่องเที่ยว รวมถึงประโยชน์จากมาตรการสนับสนุนจากภาครัฐ ซึ่งจะทำให้ผลประกอบการ BJC ฟื้นตัวขึ้นได้
บรรยากาศโค้งสุดท้ายของปีเป็นช่วงฤดูกาลจับจ่ายใช้สอย การเดินทางท่องเที่ยว รวมถึงประโยชน์จากมาตรการสนับสนุนจากภาครัฐ ซึ่งจะทำให้ผลประกอบการ BJC ฟื้นตัวขึ้นได้
12 ธ.ค. 2563

คุณค่าบริษัท
บรรยากาศในช่วงโค้งสุดท้ายของปี เป็นการเข้าสู่ช่วงฤดูกาลจับจ่ายใช้สอย การเดินทางท่องเที่ยวของประชาชนที่จะมีมากขึ้น รวมถึงได้รับประโยชน์จากมาตรการสนับสนุนจากภาครัฐ เช่น “ช้อปดีมีคืน” อาจเป็นตัวกระตุ้นเพิ่มยอดขายยัง บริษัท เบอร์ลี่ ยุคเกอร์ จำกัด (มหาชน) หรือ BJC ที่จะทำให้ผลประกอบการฟื้นตัวขึ้นได้ในไตรมาส 4 ปี 2563
ประกอบกับธุรกิจบรรจุภัณฑ์และค้าปลีกสมัยใหม่เริ่มมีการฟื้นตัวขึ้น ในธุรกิจบรรจุภัณฑ์ราว 14% ของยอดขาย เนื่องจากทาง BJC มียอดจำหน่ายบรรจุภัณฑ์กระป๋องให้กับกลุ่มลูกค้าใหม่คือสินค้ากาแฟกระป๋อง และเบียร์ไซส์ขนาด 500 มิลลิลิตร ซึ่งยังสามารถเติบโตได้ดี
ขณะที่ธุรกิจบรรจุภัณฑ์กระป๋องในเวียดนามฟื้นตัวขึ้นหลังจากจากได้รับผลกระทบจาก second wave ของโควิด-19 ในไตรมาส 3/2563 อัตรากำไรขั้นต้นมีแนวโน้มฟื้นตัวขึ้นจากการปรับปรุงการผลิตและควบคุมต้นทุน
ส่วนธุรกิจบรรจุภัณฑ์ขวดแก้วคาดว่าจะมียอดขายเพิ่มขึ้นจากกลุ่มเครื่องดื่มวิตามินและสินค้าแอลกอฮอล์ที่มีแนวโน้มเติบโตสูง แต่อัตรากำไรขั้นต้นจะถูกกระทบเล็กน้อยจากการปิดซ่อมเตาเผาซึ่งเป็นไปตามแผนเป็นเวลา 2 เดือนในไตรมาส 4/2563
ขณะที่กลุ่มค้าปลีกสมัยใหม่ราว 67% ของยอดขาย โดยการเติบโตของรายได้ต่อสาขาเดิม (SSSG) ในเดือนตุลาคมคาดว่าจะอยู่ในระดับประมาณ -14-16% ดีขึ้นมาจาก -17.8% ในไตรมาส 3/2563 และเริ่มมีสัดส่วนสินค้ากลุ่มแฟชั่นที่มีอัตรากำไรสูงเข้ามาเพิ่มขึ้นจากไตรมาสก่อน ซึ่งคาดอัตรากำไรขั้นต้นไตรมาสสี่ฟื้นขึ้นมาอยู่ที่ 18.9% จาก 9 เดือนแรกปี 2563 ที่ 18.7%
ด้านภาพรวมของ BJC ในปี 2563 ทางบล.เคทีบี ปรับกำไรสุทธิลงเล็กน้อย 4% การฟื้นตัวของ BJC ค่อนข้างใช้เวลา เนื่องจากยังต้องค่อย ๆ ปรับและบริหาร product mix
ดังนั้น มีการปรับประมาณกำไรสุทธิปี 2563 อยู่ที่ 4.1 พันล้านบาท ลดลง 44% จากงวดเดียวกันของปีก่อน จากการคาดว่า SSSG ของ BIG C จะยังอยู่ระดับติดลบ 16% จากงวดเดียวกันของปีก่อน จากเดิมที่คาดว่าจะติดลบ 12% จากงวดเดียวกันของปีก่อน อย่างไรก็ดีผลประกอบการจะฟื้นตัวขึ้นในไตรมาส 4/2563 จากการเข้าสู่ช่วงฤดูกาลจับจ่ายใช้สอย
นอกจากนี้ในปี 2564 คาดว่าบริษัทจะมีกำไร 4.9 พันล้านบาท (เพิ่มขึ้น 19% จากงวดเดียวกันของปีก่อน) เพราะกำลังซื้อมีแนวโน้มปรับตัวดีขึ้น รวมถึงการจัดเตรียมงบประมาณจากภาครัฐ ซึ่งจะส่งผลดีต่อธุรกิจเวชภัณฑ์ อีกทั้งคาดว่าการท่องเที่ยวในประเทศมีแนวโน้มฟื้นตัวขึ้นในปีหน้า
อย่างไรก็ดี ผลดังกล่าวจากการประเมินทำให้ยังคงแนะนำ “ซื้อ” ราคาเป้าหมาย 43 บาท
…
ผู้ถือหุ้นรายใหญ่
รายชื่อกรรมการ